François Truffaut
Truffaut’n ensimmäinen ohjaustyö oli lyhytelokuva "Une visite" (1955), mutta hänen taiteellinen läpimurtonsa oli "Vintiöt" (1957), joka oli myös hänen oman tuotantoyhtiönsä Les Films du Carossen ensimmäinen elokuva.
Varastettuja suudelmia
Elokuva on kolmas osa viiden elokuvan sarjasta, jossa Truffaut kehitti omakuvaansa Antoine Doinel -hahmon kautta. Sarjan aloitti elokuva "400 kepposta". "Varastetuissa suudelmissa" Doinelin lapsuuden hankaluudet on ohitettu, mutta aikuisuuden ja avioliiton yhteydessä tulevat vaikeudet eivät ole vielä ajankohtaisia. Elokuvan nimi "Baisers volés" esiintyy elokuvan lopussa kuultavan Charles Trenet’n laulun ”Que reste-t-il de nos amours” sanoituksessa.